Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi yleispalvelusta ja käyttäjien oikeuksista sähköisten viestintäverkkojen ja palvelujen alalla annetun direktiivin 2002/22/EY, henkilötietojen käsittelystä ja yksityisyyden suojasta sähköisen viestinnän alalla annetun direktiivin 2002/58/EY ja kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2009/0421 lopull. - COD 2007/0248 */





[pic] | EUROOPAN YHTEISÖJEN KOMISSIO | Bryssel 29.7.2009 KOM(2009) 421 lopullinen 2007/0248 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi yleispalvelusta ja käyttäjien oikeuksista sähköisten viestintäverkkojen ja palvelujen alalla annetun direktiivin 2002/22/EY, henkilötietojen käsittelystä ja yksityisyyden suojasta sähköisen viestinnän alalla annetun direktiivin 2002/58/EY ja kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2007/0248 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi yleispalvelusta ja käyttäjien oikeuksista sähköisten viestintäverkkojen ja palvelujen alalla annetun direktiivin 2002/22/EY, henkilötietojen käsittelystä ja yksityisyyden suojasta sähköisen viestinnän alalla annetun direktiivin 2002/58/EY ja kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta 1. TAUSTAA Menettely Komissio antoi 13. marraskuuta 2007 direktiiviehdotuksen KOM(2007) 698 − 2007/0248 (COD) (nk. kansalaisten oikeuksia koskeva direktiivi), joka toimitettiin Euroopan parlamentille ja neuvostolle 15. marraskuuta 2007 hyväksyttäväksi EY:n perustamissopimuksen 251 artiklan mukaisella yhteispäätösmenettelyllä. Talous- ja sosiaalikomitea antoi lausuntonsa 29. toukokuuta 2008. Alueiden komitea antoi lausuntonsa 19. kesäkuuta 2008. Komissio antoi 6. marraskuuta 2008 EY:n perustamissopimuksen 250 artiklan mukaisesti muutetun ehdotuksen[1], johon oli sisällytetty kokonaan tai osittain monet Euroopan parlamentin ensimmäisessä käsittelyssä 24. syyskuuta 2008 hyväksymistä tarkistuksista. Neuvosto vahvisti EY:n perustamissopimuksen 251 artiklan mukaisesti ehdotusta koskevan yhteisen kantansa 16. helmikuuta 2009[2]. Komissio antoi tiedonannon neuvoston yhteisestä kannasta 17. helmikuuta 2009[3]. Euroopan parlamentti vahvisti kantansa toisessa käsittelyssä 6. toukokuuta 2009. 2. KOMISSION EHDOTUKSEN TAVOITE Komission ehdotuksen tavoitteena on parantaa sähköisen viestinnän sääntelyjärjestelmää muuttamalla yleispalveludirektiiviä[4] ja sähköisen viestinnän tietosuojadirektiiviä[5] kuluttajien ja käyttäjien tiettyjen oikeuksien lujittamiseksi ja sen varmistamiseksi, että sähköinen viestintä on luotettavaa, turvallista ja varmakäyttöistä ja tarjoaa korkean suojan henkilöiden yksityisyydelle ja henkilötiedoille. 3. KOMISSION HUOMIOT 3.1. Yleistä Euroopan parlamentti hyväksyi täysistunnossaan 6. toukokuuta 2009 neuvoston yhteiseen kantaan joitakin tarkistuksia, joista oli neuvoteltu neuvoston kanssa, jotta ehdotus varmasti hyväksyttäisiin toisessa käsittelyssä. Tarkistukset koskevat pääasiassa seuraavia asioita: - yleispalvelun mukauttaminen markkinoiden ja teknologian kehitykseen, eli esimerkiksi jäsenvaltioiden mahdollisuus ottaa laajakaistapalvelut yleispalveluvelvoitteiden piiriin; - paremmat sähköisen viestinnän mahdollisuudet vammaisille erityisesti sisällyttämällä päätelaitteet direktiivin soveltamisalaan; vammaisille helpompi pääsy palvelujen piiriin ja suurempi palveluvalikoima sekä parempi oikeus hätäpalveluihin EU:ssa; - paremmat sopimusehdot ja enemmän tietoa palveluista kuluttajille, eli esimerkiksi hintavertailun helpottaminen ja kansallisille sääntelyviranomaisille suuremmat valtuudet kuluttajille tarkoitettujen hintatietojen alalla; - käyttäjille annettavat tiedot tavallisimmista sähköisten viestintäpalveluiden käyttötavoista liittyen laittomaan toimintaan tai haitallisen sisällön levittämiseen; - hätäpalvelujen saatavuutta koskevien säännösten tiukentaminen asettamalla muun muassa tiukempi velvoite välittää soittajan sijaintitiedot hätäpalvelun käyttöön ja parantamalla 112-numeron tuntemusta kansalaisten keskuudessa; 112-palvelun saatavuuteen liittyvien komiteamenettelyvaltuuksien antaminen komissiolle; - 116-palvelujen saatavuuden parantaminen ja komiteamenettelyvaltuudet komissiolle 116-alkuisten numerointialueiden tehokkaan käytön varmistamiseksi; - palveluntarjoajan vaihtamisen helpottaminen ja aikaraja numeron käyttöönotolle, kun numero on siirretty; kansalliselle sääntelyviranomaiselle suuremmat valtuudet seurata ja valvoa numeroiden siirtoa; komiteamenettelyvaltuuksien luominen siirtovelvoitteiden ajan tasalla pitämistä varten; - jäsenvaltioille tiukemmat lakisääteisten siirtovelvollisuuksien uudelleentarkasteluvelvoitteet; - lainsäädännön nykyaikaistaminen ja saattaminen teknologian ja markkinoiden kehityksen tasolle; direktiivin säännösten karsiminen (esim. vanhentuneiden velvoitteiden poistaminen jne.); - toimenpiteet, jotka palveluntarjoajien on toteutettava palvelujensa turvallisuuden varmistamiseksi; - sähköisen viestinnän palveluntarjoajille asetettava velvoite ilmoittaa henkilötietojen tietoturvaloukkauksista viranomaisille ja (joissain tapauksissa) tilaajille ja kyseessä oleville henkilöille, sekä ilmoittamista koskeviin sääntöihin liittyvien komiteamenettelyvaltuuksien antaminen komissiolle; - tiukemmat säännökset vakoiluohjelmilta ja käyttäjien laitteisiin sijoitettavilta evästeiltä suojautumisesta. Komissio hyväksyy Euroopan parlamentin tarkistukset, koska ne ovat johdonmukaisia ehdotuksen yleisen tavoitteen ja yleisten periaatteiden kanssa. 3.2. Muutetut ehdotukset Komissio muuttaa EY:n perustamissopimuksen 250 artiklan 2 kohdan nojalla ehdotuksensa Euroopan parlamentin täysistunnossa 6. toukokuuta 2009 hyväksymien tarkistusten mukaiseksi. [1] KOM(2008)723 lopullinen. [2] EUVL C 103E, 5.5.2009, s. 40. [3] KOM(2009) 78 lopullinen. [4] Euroopan parlamentin ja neuvoston direktiivi 2002/22/EY, annettu 7 päivänä maaliskuuta 2002, yleispalvelusta ja käyttäjien oikeuksista sähköisten viestintäverkkojen ja -palvelujen alalla (EYVL L 108, 24.4.2002, s. 51). [5] Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (EYVL L 201, 31.7.2002, s. 37).